Kunstneren Wenzel Hollar laget en gravering som antagelig er utført med utgangspunkt i et av de nevnte portrettene, ettersom Warwick har en positur tilsvarende posituren på Mijtens og van Dycks respektive malerier. På det graverte portrettet står Warwick bredbeint i rustning, med krigsskip i bakgrunnen. Hollars verk er ikke datert, og oppbevares i Thomas Fisher Rare Book Library i Toronto.